**SADARBĪBAS LĪGUMS**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dokumenta datums ir pēdējā pievienotā
elektroniskā paraksta un laika zīmoga datums

**Jelgavas novada pašvaldība**, reģ. Nr.90009118031, kuras vārdā saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 ”Jelgavas novada pašvaldības nolikums” rīkojas Ingus Zālītis,

**Jūrmalas valstspilsētas pašvaldība,** reģ. Nr.40900036698, kuras vārdā rīkojas Jūrmalas domes priekšsēdētājs Gatis Truksnis,

**Ķekavas novada pašvaldība**, reģ. Nr.90000048491, kuras vārdā saskaņā ar Ķekavas novada domes saistošo noteikumu Nr. 7/2024 “Ķekavas novada pašvaldības nolikums” rīkojas Ķekavas domes priekšsēdētāja Viktorija Baire,

**Mārupes novada pašvaldība**, reģ. Nr.90000012827, kuras vārdā rīkojas Mārupes novada pašvaldības domes priekšsēdētājs Aivars Osītis,

**Olaines novada pašvaldība**, reģ. Nr.90000024332, kuras vārdā rīkojas Olaines novada pašvaldības domes priekšsēdētājs Andris Bergs,

**Ropažu novada pašvaldība**, reģ. Nr.90000067986, kuras vārdā saskaņā ar Ropažu novada pašvaldības domes 2023.gada 26.jūlija saistošajiem noteikumiem Nr.22/23 “Ropažu novada pašvaldības nolikums” rīkojas Ropažu domes priekšsēdētāja Signe Grūbe,

**Siguldas novada pašvaldība**, reģ. Nr.90000048152, kuras vārdā rīkojas Siguldas novada pašvaldības domes priekšsēdētājs Jānis Vimba,

turpmāk katra pašvaldība atsevišķi vai visas kopā sauktas arī Pašvaldība/-as,,

un

**AS “SEB banka**”, reģ. Nr.40003151743 (turpmāk – **Banka**), kuru saskaņā ar 2015.gada 6.oktobra pilnvaru, kas iereģistrēta Rīgas apgabaltiesas zv. notāra Ingas Kalniškānes aktu un apliecinājumu reģistrā ar Nr.9818, pārstāv tās valdes loceklis Arnis Škapars,

turpmāk katrs atsevišķi vai visi kopā saukti arī Puse/-es, savā starpā noslēdz šādu līgumu (turpmāk - **Līgums**):

1. **LĪGUMA PRIEKŠMETS**

Puses vienojas par sadarbību ikgadēja Grantu konkursa “(ie)dvesma” (turpmāk – **Konkurss)** īstenošanā Pašvaldību darbības administratīvajās teritorijās, organizējot, īstenojot un finansējot labākās biznesa idejas Konkursa ietvaros (turpmāk – **Grants**),kā arī piešķirtā finansējuma izlietojuma uzraudzību saskaņā ar Līgumu un Konkursa nolikumu (turpmāk – **Konkursa nolikums)**.

1. **PUŠU SAISTĪBAS**
	1. Puses apņemas:
		1. kopīgi organizēt Konkursu, ar Līguma parakstīšanu apstiprinot savu dalību Konkursa īstenošanā;
		2. kopīgi izveidot Konkursa komisiju, deleģējot darbam 1 (vienu) pārstāvi no katras Pašvaldības un 3 (trīs) pārstāvjus no Bankas, kura sagatavo un apstiprina Konkursa nolikumu un īsteno Konkursu;
		3. kopīgi izstrādāt un Konkursa komisijas pirmajā sēdē apstiprināt Konkursa nolikumu;
		4. piedalīties Konkursa komisijas sēdēs;
		5. ievērot apstiprināto Konkursa nolikumu;
		6. lai nodrošinātu profesionālu un caurskatāmu saņemto Konkursa pieteikumu izvērtēšanu, Konkursa vērtēšanā darbam komisijā pieaicināt vismaz pa 1 (vienam) pārstāvim ar balss tiesībām no šādām organizācijām:
			1. akciju sabiedrība “Attīstības finanšu institūcija Altum” (reģ. Nr.50103744891);
			2. Latvijas Investīciju un attīstības aģentūras pārstāvniecība Jūrmalā;
			3. Latvijas Investīciju un attīstības aģentūras pārstāvniecība Ogrē;
			4. Latvijas Investīciju un attīstības aģentūras pārstāvniecība Siguldā;
			5. Latvijas Investīciju un attīstības aģentūras pārstāvniecība Jelgavā;
			6. “Ķekavas novada uzņēmēju padome” (reģ. Nr.40008149410);
			7. Latvijas Tirdzniecības un rūpniecības kamera (reģ. Nr 40003081501);
			8. Siguldas novada Uzņēmēju konsultatīvā padome;
			9. “Stopiņu novada uzņēmēju biedrība” (reģ. Nr.40008283498);
		7. nodrošināt no katras Puses finansējumu Grantam, atbilstoši Konkursa nolikumam, pēc Konkursa komisijas lēmuma par Konkursa rezultātiem paziņošanas:
			1. Bankas piešķirtais Grants, kas paredzēts komersantiem, kas veic saimniecisko darbību Konkursa darbības teritorijā – līdz 12 000 (divpadsmit tūkstoši) *euro*;
			2. Jelgavas novada pašvaldības piešķirtais Grants, kas paredzēts komersantiem, kuri veic saimniecisko darbību Jelgavas novada administratīvajā teritorijā – līdz 12 000 (divpadsmit tūkstoši) *euro*;
			3. Jūrmalas valstspilsētas pašvaldības piešķirtais Grants, kas paredzēts komersantiem, kas veic saimniecisko darbību Jūrmalas valstspilsētas administratīvajā teritorijā – līdz 12 000 (divpadsmit tūkstoši) *euro*;
			4. Ķekavas novada pašvaldības piešķirtais Grants, kas paredzēts komersantiem, kas veic saimniecisko darbību Ķekavas novada administratīvajā teritorijā – līdz 12 000 (divpadsmit tūkstoši) *euro*;
			5. Mārupes novada pašvaldības piešķirtais Grants, kas paredzēts komersantiem, kas veic saimniecisko darbību Mārupes novada administratīvajā teritorijā – līdz 12 000 (divpadsmit tūkstoši) *euro*;
			6. Olaines novada pašvaldības piešķirtais Grants, kas paredzēts komersantiem, kas veic saimniecisko darbību Olaines novada administratīvajā teritorijā – līdz 12 000 (divpadsmit tūkstoši) *euro*;
			7. Ropažu novada pašvaldības piešķirtais Grants, kas paredzēts komersantiem, kas veic saimniecisko darbību Ropažu novada administratīvajā teritorijā – līdz 12 000 (divpadsmit tūkstoši) *euro*;
			8. Siguldas novada pašvaldības piešķirtais Grants, kas paredzēts komersantiem, kas veic saimniecisko darbību Siguldas novada administratīvajā teritorijā – līdz 12 000 (divpadsmit tūkstoši) *euro*;
		8. Puses vienojas sadarboties visos ar Konkursu saistītajos publicitātes/mārketinga pasākumos un publicitātes materiālos nodrošināt atsauci uz Konkursu un Pusēm;
	2. Puses vienojas, ka Līguma 2.1.6. apakšpunktā minēto organizāciju pārstāvju saraksts, Pusēm vienojoties, var tikt grozīts, tajā skaitā paplašināts. Šādā gadījumā Puses veic nepieciešamos grozījumus pārstāvju sarakstā Konkursa nolikumā un Līgumā.
	3. Katra Pašvaldība apņemas:
		1. patstāvīgi noslēgt līgumu par Līguma 2.1.7.2., 2.1.7.3., 2.1.7.4., 2.1.7.5., 2.1.7.6., 2.1.7.7. un 2.1.7.8. apakšpunktos minēto Grantu piešķiršanu ar Granta saņēmēju pēc lēmuma par Konkursa rezultātiem paziņošanas, atbilstoši Konkursa nolikumam;
		2. noslēgt trīspusēju līgumu ar Banku un Granta saņēmēju par Granta piešķiršanu (pieejamā finansējuma ietvaros) un projekta īstenošanu/uzraudzību pēc lēmuma par Konkursa rezultātiem paziņošanas, atbilstoši Konkursa nolikumam, par Līguma 2.1.7.1. apakšpunktā minēto Grantu, ja Granta saņēmējs veic/plāno veikt saimniecisko darbību attiecīgās pašvaldības administratīvajā teritorijā;
		3. nodrošināt Līguma 2.1.7.2., 2.1.7.3., 2.1.7.4., 2.1.7.5., 2.1.7.6., 2.1.7.7. un 2.1.7.8. apakšpunktos minēto Grantu izmaksu atbilstoši Konkursa nolikuma un līguma, kas noslēgts starp Pašvaldību, Granta saņēmēju un Banku, noteikumiem;
		4. nodrošināt Granta izlietojuma uzraudzību un kontroli, atbilstoši Konkursa nolikumam;
		5. nodrošināt Konkursa publicitāti savas Pašvaldības administratīvajā teritorijā un piedalīties iepriekš saskaņotu mārketinga izmaksu segšanā.
	4. Puses vienojas, ka Konkursa komisijas sēžu norises protokolēšanu veic Ķekavas novada pašvaldības pārstāvis vai cits Pušu nozīmēts pārstāvis, ja Ķekavas novada pašvaldības pārstāvis nevar izpildīt šo pienākumu.
	5. Banka Līguma 2.1.7.1. apakšpunktā minēto finansējumu piešķir Bankas ieskatā labākās biznesa idejas autoram, kurš ir izvirzīts Konkursa trešajai kārtai, kam ir pamatots attīstības potenciāls un kas atbilst Bankas Biznesa ilgtspējas politikai (Banka ir tiesīga pēc saviem ieskatiem finansējuma apmēru pilnā apmērā piešķirt vienam biznesa idejas autoram vai sadalīt to starp vairākiem biznesa ideju autoriem), par Granta piešķiršanu noslēdzot trīspusēju līgumu ar Granta saņēmēju/-iem un attiecīgo Pašvaldību, kuras administratīvajā teritorijā Granta saņēmējs (komersants) veic/plāno veikt saimniecisko darbību.
	6. Banka apņemas:
		1. nodrošināt Konkursa komisijas ikdienas darbu – nodrošināt telpas vai tiešsaistes iespējas Konkursa komisijas sēžu norisei, nodrošināt Konkursa komisijas sēžu sasaukšanu, Konkursa komisijas sēžu norises un lēmumu koordinēšanu;
		2. koordinēt mārketinga un publicitātes aktivitātes, sagatavojot paziņojumus presei, vizuālos materiālus, video materiālus un citus materiālus par Konkursa norisi;
		3. kopīgi ar Pašvaldībām, kas piedalās Konkursa īstenošanā, organizēt Grantu saņēmēju apbalvošanas pasākumu, nodrošinot telpas, ēdināšanas pakalpojumus, pasākuma vadītāja un fotogrāfa līdzdalību, iepriekš saskaņojot izmaksas;
		4. noslēgt Līguma 2.5.punktā noteikto līgumu pēc lēmuma par Konkursa rezultātiem paziņošanas;
		5. nodrošināt Līguma 2.1.7.1. apakšpunktā minētā Granta izmaksu atbilstoši Konkursa nolikuma un līguma noteikumiem, kas noslēgts starp Banku, Granta saņēmēju un Pašvaldību, noteikumiem.
	7. Bankai ir tiesības rakstveidā (t.sk. elektroniski) pieprasīt no Pašvaldības informāciju un dokumentus, kas ir Pašvaldības rīcībā, lai pārbaudītu Bankas piešķirtā Granta izlietojuma atbilstību Konkursa nolikuma mērķim un Līguma 2.3.2. apakšpunktā noteiktā savstarpēji noslēgtā līguma nosacījumiem. Pašvaldības pienākums ir iesniegt Bankas pieprasīto informāciju ne vēlāk kā 10 (desmit) darba dienu laikā pēc šāda pieprasījuma saņemšanas.
	8. Puses apliecina, ka informācija, ko saskaņā ar Līgumu Puses nodevušas viena otrai, tiks izmantota tikai Pušu iekšējai lietošanai, un neviena no Pusēm to neizpaudīs trešajām personām bez informāciju sniegušās Puses rakstiskas piekrišanas, izņemot Latvijas Republikas normatīvajos aktos paredzētos gadījumus, kad šāda informācija nav uzskatāma par konfidenciālu informāciju un tā ir publiskojama. Neatkarīgi no iepriekš minētā, Bankai ir tiesības izpaust jebkāda veida informāciju sabiedrībām, kas ietilpst vai ir saistīti ar Bankas uzņēmumu grupu (t.i., Bankas mātes sabiedrība “Skandinaviska Enskilda Banken” AB (publ.), reģistrēta Zviedrijas Karalistē ar reģ. Nr.5020329081, un visi Bankas mātes sabiedrības saistītie uzņēmumi), kā arī jebkuras sabiedrības, ar kurām Banka ir noslēgusi līdzdalības vai ārpakalpojuma līgumu.
	9. Līguma 2.8. punktā noteiktās konfidencialitātes saistības neattiecas uz šādu informāciju:
		1. kas nodošanas laikā otrai Pusei vai pēc tam ir vai kļūst publiski zināma, Pusēm nepārkāpjot Līgumu;
		2. kas otrai Pusei bija pieejama tiesiski pirms tās saņemšanas no informācijas sniedzošās Puses;
		3. kuru Puse, kas nav informācijas saņēmēja, bez ierobežojumiem jau ir atklājusi trešajai personai;
		4. par Konkursa norises faktu un tā būtību.
2. **LĪGUMA DARBĪBAS LAIKS**
	1. Līgums stājas spēkā dienā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību pilnīgai izpildei vai tā izbeigšanai Līguma noteiktajā kārtībā.
	2. Līguma grozījumi un papildinājumi ir spēkā tikai tad, ja tie noformēti rakstveidā un ir visu Pušu paraksttiesīgo personu parakstīti. Tie pievienojami Līgumam un kļūst par tā neatņemamu sastāvdaļu.
	3. Līgumu var izbeigt pirms termiņa, Pusēm vienojoties rakstveidā un vienošanos apliecinot ar Pušu parakstiem.
	4. Neviena no Pusēm neatbild par Līgumā noteikto saistību neizpildīšanu, ja tas noticis nepārvaramas varas rezultātā. Ar nepārvaramas varas apstākļiem tiek saprasti tādi notikumi kā dabas katastrofas, sociālie konflikti, vai tādu normatīvo aktu spēkā stāšanās, kas aizliedz vai padara neiespējamu Līgumā noteikto Pušu saistību pienācīgu izpildi. Katra no Pusēm trīs darba dienu laikā informē otru Pusi par nepārvaramas varas iestāšanos, kas jāpierāda ar kompetentas iestādes izdotu izziņu, kā arī jāargumentē kā nepārvaramas varas apstākļi padara neiespējamu Līgumā noteikto saistību izpildi.
3. **CITI NOTEIKUMI**
	1. Puses Līguma izpildes nodrošināšanai deleģē šādas kontaktpersonas:
		1. Jelgavas novada pašvaldības kontaktpersona: Ilze Matusa, e-pasts: ilze.matusa@jelgavasnovads.lv;
		2. Jūrmalas valstspilsētas pašvaldības kontaktpersona: Ieva Šponberga, e-pasts: ieva.sponberga@jurmala.lv;
		3. Ķekavas novada pašvaldības kontaktpersona: Inese Bička, e-pasts: inese.bicka@kekava.lv;
		4. Mārupes novada pašvaldības kontaktpersona: Sigita Meikšāne, e-pasts: sigita.meiksane@marupe.lv;
		5. Olaines novada pašvaldības kontaktpersona: Edīte Alksne, e-pasts: onuac@olaine.lv;
		6. Ropažu novada pašvaldības kontaktpersona: Igors Voitešonoks, e-pasts: igors.voitesonoks@ropazi.lv;
		7. Siguldas novada pašvaldības kontaktpersona: Dagnija Samanta Zariņa, e-pasts: dagnija.zarina@sigulda.lv;
		8. Bankas kontaktpersona: Anete Kuzņecova, e-pasts: anete.kuznecova@seb.lv.
	2. Ja mainās kāda no Pušu kontaktpersonām vai šo personu kontaktinformācija, attiecīgajai Pusei ir pienākums trīs darba dienu laikā par to rakstveidā paziņot pārējām Pusēm. Šajā gadījumā attiecīgie Līguma punkti tiks uzskatīti par grozītiem no attiecīgas Puses pārstāvēt tiesīgās personas parakstīta paziņojuma saņemšanas brīža, bez Pušu atsevišķas rakstiskas vienošanās.
	3. Attiecībā uz Līguma un Konkursa ietvaros apstrādājamajiem personu datiem Puses uzskatāmas par koppārziņiem, daļā par Konkursa rīkošanu un grantu pieteikumu izvērtēšanu. Attiecībā uz jebkādu tālāku personas datu apstrādi, ko Puses veic savas organizācijas ietvaros, Puses ir uzskatāmas par patstāvīgiem pārziņiem.
	4. Attiecībā uz koppārzinību puses ir vienojušies, ka primāri Banka nodrošinās no Vispārīgās Datu Aizsardzības Regulas (VDAR) izrietošo prasību izpildi, tai skaitā, datu subjektu tiesību nodrošināšanu, atbildes uz datu subjektu pieprasījumiem, kā arī personas datu pārkāpumu ziņošanu (ja nepieciešams).
	5. Puses personas datu apstrādi veic saskaņā ar spēkā esošajiem normatīvajiem aktiem personas datu aizsardzības jomā, t.sk. Vispārīgo datu aizsardzības regulu:
		1. Konkursa ietvaros Puses apstrādā personas datus Konkursa nolikumā noteiktajiem mērķiem, katra no Pusēm nosaka līdzekļus to izpildei.
		2. Lai operatīvi apstrādātu datu subjekta pieprasījumus un datu apstrādes apdraudējumus:
			1. Puses apņemas sadarboties un paziņot otrai Pusei ne vēlāk kā 24 (divdesmit četru) stundu laikā par visiem notikušajiem datu drošības incidentiem, t.sk. par nesankcionētu piekļuvi datu bāzēm un ārējiem uzbrukumiem, kā arī rakstveidā informēt Pusi par datu drošības incidentu un/vai iespējamo drošības incidentu un sniegt visu Puses pieprasīto informāciju, ja ir radies vai var rasties apdraudējums personas datiem, kas saņemti no otras Puses Līguma ietvaros;
			2. Gadījumos, ja tiek saņemts datu subjekta pieprasījums, Puse nosūta saņemto datu subjekta pieprasījumu otrai Pusei divu darba dienu laikā uz Līgumā norādīto kontaktinformāciju, atzīmējot paziņojumu kā “DATU SUBJEKTA PIEPRASĪJUMS”, ciktāl tas skar Līgumā otras Puses noteikto datu apstrādi.
		3. Visi trešo personu prasījumi, kas var rasties Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
	6. Pašvaldība nav tiesīga izmantot Bankas uzņēmuma nosaukumu, preču zīmi (logotipu), pirms nav saņemta Bankas iepriekšēja rakstiska piekrišana, un otrādi, izņemot, ja tas tieši paredzēts Līguma izpildē (t.sk. ir noteikts Konkursa nolikumā).
	7. Jautājumi, kas nav noteikti Līgumā, tiek risināti saskaņā ar spēkā esošajiem Latvijas Republikas normatīvajiem tiesību aktiem un Pušu savstarpējās pārrunās.
	8. Visus ar Līgumu saistītos strīdus Puses nodod izskatīšanai tiesā saskaņā ar Latvijas Republikas normatīvajiem tiesību aktiem Latvijas Republikas tiesā.
	9. Līgums ir sagatavots latviešu valodā elektroniska dokumenta veidā, parakstīts elektroniski ar drošiem elektroniskiem parakstiem un satur laika zīmogus.
4. **PUŠU REKVIZĪTI UN PARAKSTI**

|  |  |
| --- | --- |
|  |  |
| Jelgavas novada pašvaldībaPasta iela 37, Jelgava, LV-3001Reģ. Nr.: 90009118031AS " Swedbank ", kods: HABALV22Konts: LV07HABA0551025900443(paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Zālītis/ | Jūrmalas valstspilsētas pašvaldībaJomas iela 1/5, Jūrmala, LV-2015Reģ. Nr.: 40900036698Konta turētājs:Jūrmalas valstspilsētas administrācijaReģ. Nr.: 90000056357Jomas iela 1/5, Jūrmala, LV-2015AS ”Citadele banka”, kods: PARXLV22XKonta Nr.: LV84PARX0002484572001(paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_G.Truksnis/ |
| Ķekavas novada pašvaldībaGaismas iela 19 k-9-1, Ķekava, Ķekavas nov., LV-2123Reģ. Nr.: 90000048491AS ”SEB banka”, kods: UNLALV2XKonta Nr.LV62UNLA0050014272800(paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_\_/V.Baire/ | Mārupes novada pašvaldībaDaugavas iela 29, Mārupe, Mārupes nov., LV-2167Reģ. Nr.: 90000012827AS "SEB banka", kods: UNLALV2XKonta Nr. LV69UNLA0003011130405(paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A.Osītis/ |
| Olaines novada pašvaldība Zemgales iela 33, Olaine, Olaines nov., LV-2114Reģ. Nr.: 90000024332AS ”Swedbank”, kods: HABALV22 Konts: LV34HABA0551036014438 | Ropažu novada pašvaldībaInstitūta iela 1a, Ulbroka, Stopiņu pag., Ropažu nov. LV-2130Reģ. Nr.: 90000067986AS ”SEB banka”, kods: UNLALV2X,Konts: LV79UNLA0033300130908 |
| (paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A.Bergs/ | (paraksts\*)\_\_\_\_\_\_\_\_\_\_\_\_\_\_\_\_\_\_\_\_\_/S.Grūbe/ |
| Siguldas novada pašvaldībaPils iela 16, Sigulda, Siguldas nov.,LV-2150Reģ. Nr.: 90000048152AS “SEB banka”, kods: UNLALV2XKonts: LV15UNLA0027800130404 | AS “SEB banka”Meistaru iela 1, Valdlauči, Ķekavas pag.,Ķekavas nov., LV-1076Reģ. Nr.: 40003151743AS “SEB banka”, kods: UNLALV2XKonts: LV50UNLA0021000901000 |
| (paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/J.Vimba/ | (paraksts\*)\_\_\_\_\_\_\_\_\_\_\_\_\_\_\_\_\_\_\_\_\_\_/A.Škapars/ |

\* Dokuments parakstīts ar drošu elektronisko parakstu un satur laika zīmogu